open-index/open-wikipedia-markdown huggingface dataset:
Salibandyn miesten Suomen Cup 2019–2020

**Miesten TEHO Sport Suomen Cupin kausi 2019–2020** on järjestyksessään Suomen Cupin 31. kausi. Suomen Cup pelataan kaudella 2019–2020 IFF:n peliaika- ja pelaajamääräkokeilujen vuoksi 3x15 minuutin peliajalla ja ottelupöytäkirjaan saa merkitä vain 17 pelaajaa. Kaikki liiga- ja divarijoukkueet osallistuvat Suomen Cupiin.

## 1.–3. kierrokset
Ensimmäiset kierrokset pelataan alueellisesti neljällä alueella. Kierroksilla mukaan tulevat portaittain 2.–6. divisioonien joukkueet.

### Etelä

Esikarsinta

IBK Tarkkanen ja PorsKi jatkoon.

SC-RR ja SK General jatkoon.

1. kierros

KD II ja MäNMKY jatkoon.

Veijarit ja ToTe jatkoon.

2. kierros

VSS ja S.S. Storm jatkoon.

MäNMKY ja Rangers II jatkoon.

3. kierros

### Itä

1. kierros

MäVi Akatemia ja StU jatkoon.

BBU ja RT Dynamo jatkoon.

2. kierros

Löysätempo ja StU jatkoon.

Kosken Dynamo ja SBS Hamina jatkoon.

Pisaba ja VarTa jatkoon.

Kaiku ja BBU jatkoon.

Rökäletappio ja FBI jatkoon.

3. kierros

### Länsi

1. kierros

Urho ja FCN jatkoon

Riemu ja Bullets jatkoon

KaPa-65 1 ja TPS 3 jatkoon.

2. kierros

SR IV ja MSM jatkoon.

SBS Rupu ja LaJy jatkoon.

TEAM LSM ja Satabandy jatkoon.

SCU ja TPS 3 jatkoon.

3. kierros

### Pohjoinen
1. kierros
Lohko A
31.8. Zemppi Areena, Kempele

Lohko B
31.8. Putaanhalli, Tornio

Lohko C
1.9. KitinVapari, Kannus

2. kierros

SBT Suola ja SSRA jatkoon.

Papas ja Merikoski SBT jatkoon.

Lohko F
15.9. Nallisport, Oulu

SB Paapat ja AV jatkoon.

ISB/Team Atria ja SB Vaasa jatkoon.

Lohko I
14.9. Seinäjoen Urheilutalo

3. kierros

## 4. kierros

### Etelä

### Itä

### Länsi

### Pohjoinen

### Divarin Cup-kierros

## 5. kierros

### Salibandyliigan Cup-kierros

## 6. kierros

## Puolivälierät

## Välierät

## Finaali

### Aluefinaali
**Pohjoinen**

## Lähteet
* https://salibandy.fi/tulokset
* https://salibandy.fi/huippu-urheilu/suomen-cup/miehet/
Arvo Pyhäluoto

**Arvo Johannes Pyhäluoto** (20. huhtikuuta 1923 Utajärvi – 30. maaliskuuta 2005 Oulu) oli insinööri ja opetusneuvos, joka toimi Kainuun keskusammattikoulun rehtorina. 

Arvo Pyhäluodon vanhemmat olivat suntio Johan Herman Pyhäluoto ja Saimi Elisabeth Paavola  ja puoliso vuodesta 1952 puutarhaopettaja Maire Maria Vyyryläinen. Pyhäluoto kävin ensin Oulussa VR:n konepajakoulun, josta hän valmistui veturinlämmittäjäksi, ja suoritti sitten teknillisen koulun Oulussa 1947 ja teknillisen opiston Turussa 1952. Ammattikoulunopettajaksi hän valmistui Hämeenlinnan opettajaopistosta 1962. Pyhäluoto työskenteli Vaalan Jylhämän voimalaitoksen työmaalla, Ruona ja Raahe -yhtiöiden toimistopäällikkönä ja käyttöinsinöörinä 1952–1955, TVH:n Oulun piirin koneinsinöörinä 1955–1960, Kajaanin ammattikoulun rehtorina 1960–1962 ja Kainuun keskusammattikoulun rehtorina vuodesta 1962. Opetusneuvoksen arvonimen hän sai 1982. Pyhäluoto oli myös sosiaaliministeriön  alainen paineastiatarkastaja 1956–1964 ja merenkulkuhallituksen nimeämä alusten rungon tarkastaja vuodesta 1963. Hän oli Kainuun sotaveteraanipiirin puheenjohtaja 1988–1998.

## Lähteet

## Aiheesta muualla
* *"Ammattikoulutus tarvitsee opiston": [60 vuotta huomenna]*, 1983, Kainuun Sanomat, 19.4.1983, s. 6
* *Opetusneuvos Arvo Pyhäluoto: Veteraaniasia saanut vain hyviä lupauksia: 70 vuotta huomenna*, 1993, Kainuun Sanomat, 10.4.1993, s. 8
* *"Kyllä siitä miehen tuntee": Arvo Pyhäluodosta muotokuva Kainuun Ammatti-Instituuttiin*, 2003, Koti-Kajaani, 1.–2.2.2003, s. 6
Pieni Majaslampi

**Pikku Majaslampi** () on Uudellamaalla Espoossa Velskolan lähellä sijaitseva lampi. Virallisen kaupunginosajaon mukaan se sijaitsee Velskolan kaupunginosassa. Helsingin kantakaupunki sijaitsee noin 25 kilometriä Pienestä Majaslammesta kaakkoon.

Pienestä Majaslammesta käytetään myös nimeä Pikku Majaslampi.

## Maantietoa
Pikku Majaslampi on 150 metriä pitkä, 100 metriä leveä, ja sen pinta-ala on 1,1 hehtaaria. Se on muodostunut korkealla kallioymängöllä olevaan painaumaan. Sen naapurijärviä ovat Iso Majaslampi etelässä ja Pöksynhaara lännessä. Saarijärvi sijaitsee puolisen kilometriä Pienestä Majaslammesta pohjoiseen. Pienen Majaslammen itäpuolella on Espoon korkein kohta eli Mustakorvenkallio. Järvessä ei ole kartan mukaan saaria ja se on autio. Sen rantaviivan pituus on 400 metriä.

## Luontoarvoja
Pikku Majaslampi sijaitsee Nuuksion kansallispuistossa.

## Vesistösuhteet
Pikku Majaslampi sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) lampi kuuluu. Se on umpilampi. Lammen vedenpinnan korkeus on 97,5 metriä mpy (N2000).

## Lähteet

## Aiheesta muualla
*Hylyt.net: Pikku Majaslammen ruuhi
Pöksynhaara

**Pöksynhaara** on Uudellamaalla Nuuksion kansallispuistossa Espoon ja Vihdin rajalla. Velskolan lähellä sijaitseva järvi. Virallisen kaupunginosajaon mukaan se sijaitsee Espoon osalta Velskolan kaupunginosassa.

## Maantietoa
Pöksynhaara on 400 metriä pitkä, 200 metriä leveä, ja sen pinta-ala on 2,7 hehtaaria. Se on muodostunut Suolikkaan jatkeeksi sen eteläpuolelle ulottuvaan painanteeseen. Sen rannat ovat osin soisia, osin kallioisia. Sen naapurijärviä ovat Iso Majaslampi ja Pieni Majaslampi idässä. Saarijärvi sijaitsee noin kilometrin Pöksynhaarasta koilliseen ja Suolikas aivan Pöksynhaaran pohjoispuolella. Pöksynhaaran eteläpuolella sijaitsee Pikku Pöksynhaara -niminen lampi. Pöksynhaarassa ei ole saaria ja sen rantaviivan pituus on 1,0 kilometriä. 

## Luontoarvoja
Pöksynhaara sijaitsee Nuuksion kansallispuistossa. Pohjoisrannalla on telttailualue.

## Historiaa
Vanhin tieto Pöksynhaara-nimestä on 1830-luvulta. Järvi on tunnettu myös nimillä Mustalampi ja Mustajärvi.

## Vesistösuhteet
Pöksynhaara sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) järvi kuuluu. Sen laskuoja alkaa pohjoisrannasta ja se laskee Suolikkaan etelärantaan. Järven vedenpinnan korkeus on 79,8 metriä mpy (N2000).

## Lähteet

## Aiheesta muualla
*Mattigronroos.fi: Pöksynhaara
Ossi Viljanen

**Ossi Viljanen** (s. 15. kesäkuuta 1977) on suomalainen yritysjohtaja, pelaajauransa lopettanut pesäpalloilija sekä nykyinen pesäpallon taustavaikuttaja. 

Viljanen on toiminut kesäkuusta 2019 lähtien Sopimusvalmistuksen liiketoimintajohtajana sekä EP Ikkunalasin toimitusjohtajana. Vuodesta 2007 lähtien Viljanen on toiminut Pohjanmaan Rakennuspelti Oy:n toimitusjohtajana. Ennen uraansa yritysjohtajana, Viljanen työskenteli 12 vuoden ajan ravintola-alalla edeten kokin tehtävistä esimiestehtäviin ja osakkaaksi.

Pesäpallon parissa Viljanen pelasi vuosina 1995–2012 pääasiassa Ykköspesiksessä ja Suomensarjassa Nurmon Jymyn riveissä. Lisäksi hän on edustanut Peräseinäjoen Toivetta, Vähänkyrön Viestiä, Ylistaron Kilpa-Veljiä sekä Kylävuoren Kaikua. Nykyisin Viljanen toimii Seinäjoen JymyJussien puheenjohtajana
 sekä Pesäpalloliiton johtokunnan jäsenenä.

Viljanen on toiminut vuodesta 2018 lähtien Seinäjoen Yrittäjien puheenjohtajana.

## Lähteet
Pauli Kanerva

**Pauli Ossian "Pali" Kanerva** (5. syyskuuta 1917 Saltvik – 5. syyskuuta 1991 Helsinki) oli suomalainen partiojohtaja, järjestövaikuttaja ja sosiaalineuvos. Koulutukseltaan hän oli lainopin kandidaatti. Kanerva toimi partioliikkeen monissa tärkeissä johtotehtävissä ja oli muun muassa Partiopoikajärjestön ylijohtajana.

Kanerva toimi Suomen Partiolaisten ylijohtajana vuosina 1963–1974 sekä Helsingin ja Espoon Partiopiirin (HePP) piirinjohtajana vuosina 1958–1960. Lisäksi hän työskenteli Suomen Partiolaisten Partioliiton (SPPL) liitonjohtajana ja oli Partiosäätiön hallituksen ja valtuuskunnan jäsen.

Kanerva osallistui aktiivisesti myös HePP:n kannatusyhdistyksen toimintaan toimien sen hallituksen jäsenenä ja puheenjohtajana. Koulutukseltaan hän oli lainopin kandidaatti, ja hänelle myönnettiin sosiaalineuvoksen arvonimi.

Ansiokkaasta työstään partioliikkeessä Kanerva sai useita merkittäviä tunnustuksia, muun muassa Hopeasuden vuonna 1961, Tampereen kotkien pronssisen merkin vuonna 1967 ja Hopeajoutsenen vuonna 1973. Lisäksi hänelle myönnettiin Suomen Partiolaisten suuri ansioristi, PäPa:n kultainen ansiomitali, Töölön Sinisten kunniajohtajuus sekä useiden partiopiirien (HePP, HÄPP, EPPP, V-SPP ja KESPP) kultaiset ansiomitalit.

Vuodesta 1940 eläköityiseensä eli vuoteen 1979 asti Kanerva toimi Suomen Pankin palveluksessa.

## Lähteet
Jennifer Koh

**Jennifer Koh** (s. 8. lokakuuta 1976 Glen Ellyn, Illinois) on yhdysvaltalainen viulisti. Hän syntyi Chicagossa korealaisille vanhemmille ja sai instrumentikseen viulun sattuman kaupalla, sillä Suzuki-menetelmää käyttäneessä opetusohjelmassa oli jäljellä paikka ainoastaan viuluoppilaalle. Koh debytoi Chicagon sinfoniaorkesterin kanssa 11-vuotiaana. Hän on esittänyt lukuisia uusia teoksia; hänen kantaesittämiään teoksia ovat säveltäneet muiden muassa Kaija Saariaho, Esa-Pekka Salonen, Lera Auerbach ja John Zorn. Kohin ohjelmistoon kuuluu myös monien vanhempien säveltäjien, kuten Johann Sebastian Bachin teoksia.

Koh sai kandidaatin arvon englanninkielisessä kirjallisuudessa Oberlin Collegesta ja suoritti Oberlin Conservatory of Musicissa musiikkiopintoja, joita jatkoi Curtis Institute of Musicissa, jossa työskenteli muiden muassa Jaime Laredon ja Felix Galimirin kanssa. Vuonna 1994 hän sai jaetun hopeamitalin kansainvälisessä Tšaikovski-kilpailussa; kultamitalia ei tuolloin myönnetty. Samana vuonna Koh voitti Concert Artists Guildin kilpailun, ja vuonna 1995 hän sai Avery Fisher -urastipendin.

Koh teki Carnegie Hall -debyyttinsä marraskuussa 1995; ohjelmistoon kuului teoksia Bachilta, Wolfgang Amadeus Mozartilta, Eugène Ysaÿelta ja César Franckilta.

Koh on soittanut solistina Yhdysvalloissa muiden muassa New Yorkin, Clevelandin, Baltimoren, Los Angelesin ja St. Louisin suurten orkesterien kanssa sekä ulkomailla Tšekin filharmonikkojen ja Moskovan valtion sinfoniaorkesterin kanssa. Clevelandin orkesterin kanssa hän debytoi Gian-Carlo Menottin viulukonserton esityksellä vuonna 2003. Muihin merkittävää kansainvälistä arvostusta tuottaneisiin esiintymisiin on lukeutunut Carl Nielsenin viulukonserton tulkinta Singaporen sinfoniaorkesterin kanssa helmikuussa 2005.

Kamarimusiikissa Kohin yhteistyökumppaneita ovat olleet hänen miehensä, pianisti Benjamin Hochman sekä viulisti Jaime Laredo, sellisti Christian Poltéra ja pianisti Reiko Uchida.

Kesällä 2019 Koh oli Porvoon Suvisoitto -tapahtuman tähtenä. Suomalainen taidemusiikki on hänelle tuttua muidenkin kuin nykysäveltäjien osalta, sillä hän on esimerkiksi levyttänyt Uuno Klamin viulukonserton. Hän on tehnyt muitakin levytyksiä useille suurille levy-yhtiöille, joihin ovat kuuluneet Cedille, Telarc ja BIS. Säveltäjiä, joiden tuotantoa Koh on levyttänyt, ovat olleet myös muiden muassa Bach, Max Reger, Robert Schumann, Richard Barth ja Saariaho.

## Lähteet

## Aiheesta muualla
* Viralliset sivut
Ilja Antonov

**Ilja Antonov** (s. 5. joulukuuta 1992 Tallinna, Viro) on virolainen jalkapalloilija, joka edustaa FC Ararat-Armenia Jerevania. Hän pelaa keskikenttäpelaajana. Antonov on edustanut Viron maajoukkuetta vuodesta 2012. Hänen pelinumeronsa on 67.

## Ura
Antonov siirtyi FC Ararat Tallinnin riveihin vuonna 2008. Seuraavalla kaudella Antonov edusti Kiviõli Irbisia. Hän siirtyi Puuma Tallinniin kaudeksi 2010-11. Puuman paidassa Antonov teki kaudella 2010-11 24 maalia. Kaudella 2017-18 Antonov pelasi Rudar Velenjen paidassa. Antonov teki 24. kesäkuuta 2019 sopimuksen Ararat-Armenian kanssa.

## Lähteet
Otto Ehrich

**Otto Johannes Julius Max Ehrich** (6. kesäkuuta 1897 Birnbaum, Posenin provinssi, Saksan keisarikunta [nyk. Międzychód, Puola] – 26. marraskuuta 1988 Lindenberg im Allgäu, Saksan liittotasavalta) oli saksalainen liikemies ja taiteilija, joka asui Suomessa 1930–1940-luvulla.

Otto Ehrich osallistui vapaaehtoisena ensimmäiseen maailmansotaan. Hän palveli hävittäjälentäjänä Manfred von Richthofenin eli Punaisen paronin joukoissa ja lennonopettajana Ottomaanien valtakunnassa. Sodan jälkeen hän toimi asekauppiaana ystävänsä Willi Daugsin kanssa. Suomesta tuli heille tärkeä asiakas, ja Ehrich ja Daugs siirtyivät Saksasta Suomeen vuonna 1935, mahdollisesti kansallissosialistien takia. Vuonna 1938 he ostivat enemmistön Tikkakosken asetehtaasta sekä Ergo-laivanvarustamon.

Otto Ehrich avioitui vuonna 1938 ruotsalaisen Karin Wennerholmin (o.s. Sundberg) kanssa. Liitto alkoi skandaalinomaisesti, sillä Wennerholm hylkäsi aviomiehensä ja kaksi lastaan. Ehrich rakennutti 1930-luvun lopulla Kulosaareen suurehkon kivitalon Villa Ehrichin, jonka asuinpinta-ala on 300 m²; hän suunnitteli rakennuksen yhdessä arkkitehti Otto Firlen kanssa. Toisen maailmansodan aikana Ehrich ja Daugs rikastuivat asekaupoilla.

Jatkosodan loppuvaiheessa, kesäkuussa 1944 Ehrich perheineen ja Daugs pakenivat Ruotsiin, koska he pelkäsivät, että saksalaisina heidät luovutettaisiin Neuvostoliittoon. Sodan jälkeen heidän Suomeen jäänyt omaisuutensa takavarikoitiin ja luovutettiin Neuvostoliitolle.

Ehrich asui jonkin aikaa Ruotsissa, muutti sitten Sveitsiin, Saksaan, Espanjaan ja Italiaan ja asui vuodesta 1981 jälleen Saksassa. ”Vaellusvuosiensa” aikana hän omistautui maalaustaiteelle, jota hän opiskeli Karl Schmidt-Rottluffin johdolla. Hänen tyyliään on luonnehdittu ekspressionistiseksi realismiksi, ja hän maalasi maisemia ja asetelmia. Hän vietti kesänsä Skånessa, ja hänet on haudattu sinne.

Otto Ehrichin poika Hans Ehrich (s. 1942) on tunnettu ruotsalainen muotoilija.

## Lähteet
Andrei Karejev

**Andrei Karejev** (s. 19. marraskuuta 1994 Novokuznetsk, Venäjä) on venäläinen jääkiekkomaalivahti, joka pelaa KHL-joukkue HK Vitjazissa.

## Pelaajaura
Karejev on pelannut KHL:ää Metallurg Novokuznetskin paidassa vuosina 2014–2016. Loppukauden 2016–2017 Karejev pelasi Neftehimik Niznekamskin paidassa.

Kaudeksi 2017–2018 Karejev siirtyi KHL-joukkue Salavat Julajev Ufan riveihin. Kaudella 2018–2019 Karejev pelasi seurassa 17 ottelua torjuntaprosentilla 92,6 ja päästettyjen maalien keskiarvolla 2,33. Karejev on valittu KHL:n viikon maalivahdiksi kahdesti urallaan.

Toukokuussa 2020 Karejev solmi sopimuksen SM-liigajoukkue Turun Palloseuran kanssa. Hän pelasi TPS:ssä kaksi kautta. Kauden 2021–2022 jälkeen hän siirtyi takaisin KHL-seura Salavat Julajev Ufaan.

## Lähteet
Luca Pellegrini

**Luca Pellegrini** voi tarkoittaa seuraavia henkilöitä:

* Luca Pellegrini (s. 1964), italialainen kilpauimari
* Luca Pellegrini (s. 1963), italialainen jalkapalloilija
* Luca Pellegrini (s. 1999), italialainen jalkapalloilija
Tyler Johnson

**Tyler Johnson** voi tarkoittaa seuraavia henkilöitä:

* Tyler Johnson (s. 1981), yhdysvaltalainen baseballpelaaja
* Tyler Johnson (s. 1992), yhdysvaltalainen koripalloilija
* Tyler Johnson (s. 1990), yhdysvaltalainen jääkiekkoilija
* Tyler Johnson (s. 1998), yhdysvaltalainen amerikkalaisen jalkapallon pelaaja
* Tyler Johnson, yhdysvaltalainen muusikko
Niko Halttunen

**Niko Halttunen** (s. 13. huhtikuuta 1975 Helsinki, Suomi) on suomalainen uransa lopettanut jääkiekkoilija, joka pelasi oikeana laitahyökkääjänä. Jääkiekon SM-liigassa hän pelasi urallaan yhteensä 190 ottelua ja teki niissä tehopisteet 17+18=35. Halttunen voitti Suomen mestaruuden vuosina 1996 ja 1997 pelatessaan Jokereissa. Elitserienissä hän pelasi 15 ottelua, joissa keräsi kolme syöttöpistettä.

## Lähteet
SHL-kausi 2013–2014

**SHL-kausi 2013–2014** oli SHL:n historian 39. kausi. Kausi alkoi syyskuussa 2013 ja päättyi maaliskuussa 2014. Pudotuspeleihin pääsi kymmenen parasta joukkuetta. Runkosarjan kaksi viimeistä karsivat joutumisesta HockeyAllsvenskaniin.

Runkosarjan sarjataulukon voitti Skellefteå AIK 111 pisteellä. Skellefteå selviytyi pudotuspelien jälkeen SHL:n mestariksi seurahistoriansa kolmannen kerran voittaen Färjestad BK:n finaalisarjassa 4–0.

Runkosarjan pistepörssin voitti Linköpings HC:n Pär Arlbrandt tehoilla 26+45=71. Pudotuspelien pistekuninkuuden vei Skellefteå AIK:n Joakim Lindström saldolla 6+12=18.

## Lähteet
Open Sans

**Open Sans** on Steve Mattesonin suunnittelema humanistinen sans-serif-kirjaintyyppi. Google julkaisi sen vuonna 2011. Open Sans on suunniteltu erityisesti verkko- ja mobiilikäyttöä varten, ja se on vapaasti käytettävissä verkkosivuilla. Open Sans on yksi Google Fonts -palvelun suosituimmista kirjaintyypeistä. Open Sans sisältää 897 merkkiä, mukaan lukien latinalaisen, laajennetun latinalaisen, kreikkalaisen ja kyrillisen kirjaimiston.

## Lähteet
Lindskogin talo

**Lindskogin talo** on kauppaneuvos Adolph Lindskogin vuonna 1797 rakennuttama rakennus Pietarsaaressa Isonkadun varressa.  Suunnittelijasta ja rakennsmestarista ei ole säilynyt tietoa, mutta muotokieli viittaa Jacob Rijfiin. Suullisen perimätiedon mukaan muurarimestarina toimi Erik Olander. Empiretyylinen siipirakennus purettiin 1980-luvulla.

Lindskogin talo oli ainoa palaneella alueella säilynyt talo, joka kunnostettiin palon jälkeen. Rakennus on Pietarsaaren ensimmäinen muinaismuistolailla suojeltu rakennus 1972.

## Lähteet
* Pekka Toivanen, Fjalar Finnäs, Kai Hoffman: *Pietarsaaren historia osa IV*. Pietarsaaren kaupunki, 2002

### Viitteet
Tyler Smith

**Tyler Smith** voi tarkoittaa seuraavia henkilöitä:

* Tyler Smith (s. 1986), yhdysvaltalainen muusikko
* Tyler Smith (s. 1991), yhdysvaltalainen baseballpelaaja
* Tyler Smith (s. 1986), yhdysvaltalainen koripalloilija
* Tyler Smith (s. 1998), bermudalainen triathlonisti
* Tyler Smith (s. 1998), englantilainen jalkapalloilija
* Tyler Smith (s. 2001), yhdysvaltalainen amerikkalaisen jalkapallon pelaaja
Johdinsarja

**Johdinsarja** on joukko yhteen niputettuja sähköä tai signaalia kuljettavia johtimia. Määrämittaisissa johtimissa on usein myös liittimet valmiina. Johtimet on kiinnitetty nipuksi esimerkiksi kutistesukalla. 

Johdinsarjoja käytetään varsinkin liukuhihnatuotannossa. Tyypillinen johdinsarjan käyttö on auton liukuhihnavalmistus. Johdinsarjat valmistetaan ennakkoon ja asennetaan kokonaisena kokoonpanovaiheessa yksittäisten johtojen sijaan.
Larry Wilson

**Lawrence Wilson** (23. lokakuuta 1930 Kincardine, Ontario, Kanada – 16. elokuuta 1979 Queensbury, New York, Yhdysvallat) oli kanadalainen jääkiekkoilija, pelipaikaltaan keskushyökkääjä. Wilson voitti Stanley Cupin NHL-kaudella 1949–1950 Detroit Red Wingsin riveissä, jolloin hän pelasi runkosarjassa yhden ja pudotuspeleissä neljä ottelua.

## Lähteet
Pronssitonkija

**Pronssitonkija** (*Satanoperca jurupari*) on kirjoahventen (Cichlidae) heimoon kuuluva kalalaji, joka soveltuu akvaariossa pitoon. Johann Jakob Heckel kuvasi lajin tieteelle vuonna 1840.

## Koko ja ulkonäkö
Pronssitonkijan pituus on aikuisena 15–25 senttimetriä. Koiras on naarasta hoikempi.

## Elinympäristö ja levinneisyys
Laji elää trooppisissa, 24–28 asteen lämpimissä vesissä. Pronssitonkijaa on tavattu villinä Brasiliasta ja Guyanasta.

## Ravinto ja elintavat
Pronssitonkijalle voi antaa akvaariossa liha- sekä kasvisravintoa. Sen akvaarion tilavuus tulisi olla vähintään 400 litraa. Pronssitonkija on suuhautoja, molemmat vanhemmat osallistuvat hautomiseen.

## Lähteet
Henrik Hetta

**Henrik Hetta** (s. 17. elokuuta 1989 Strömsund, Ruotsi) on ruotsalainen jääkiekkoilija, pelipaikaltaan hyökkääjä.  Hetta on pelannut ammattilaistasolla vuodesta 2007 lähtien. Hän laukoo vasemmalta.

## Ura
Hetta debytoi SHL:ssä kaudella 2015-16. Hän toimi heti ensimmäisellä SHL-kaudellaan Malmön kapteenina. Vuonna 2016 Hetta siirtyi Skellefteån riveihin. Hän palasi Malmöhön vuonna 2018.

## Lähteet
Oskarit

**Oskarit** (Astronotinae) on kirjoahventen (Cichlidae) heimoon kuuluva alaheimo. Siihen kuuluu kolme sukua, joissa on kaikissa 2 lajia. Oskareita tavataan pääosin Etelä-Amerikassa, jossa ne elävät yli 20 asteen lämpimissä vesissä.

## Lähteet
Luettelo Odishan pääministereistä

**Odishan pääministeri** on Intian Odishan osavaltion ministereiden johtaja, jolla on toimeenpanovalta osavaltion asioissa. Pääministerin nimittää virkaansa osavaltion kuvernööri, jolle pääministeri vannoo virkavalan. Jos osavaltiohallitusta ei voida muodostaa, voimaan tulee presidentin hallinto eli tila, jossa keskushallinto ottaa vallan osavaltiosta. Tällöin osavaltiohallitus joko hajotetaan tai sen toiminta lakkautetaan uusiin vaaleihin saakka. Presidentin hallinto voi kestää enintään kuusi kuukautta ellei parlamentti päätä pidentää aikaa.

## Odishan pääministerit

## Lähteet

## Aiheesta muualla
* Edelliset Odishan pääministerit osavaltion verkkosivuilta
Malmin talo

**Malmin talo** on Peter Malm jr:n 1835–1838 rakennuttama rakennus Pietarsaaressa. Rakennuksen suunnitteli Anders Fredrik Granstedt syksyllä 1835.

Rakennustyöt alkoivat 1836. Malm hankki kalkkia Virosta, karniisikiviä Riiasta sekä messinkiset ovensaranat, kädensijat ja muut koristeet Tukholmasta. Granstedtin piirutuksia noudatettiin huonejaon, pohjakaavan ja pääosin myös julkisivujen osalta.

Kauppahuone- ja varustamokauden jälkeen rakennus siirtyi Donnerien suvulle, joka lahjoitti sen vuonna 1908 testamentilla Pietarsaaren kaupungille museoksi ja kirjastoksi. Talo remontoitiin, jolloin huoneita yhdistettiin ja seinien ja kattojen alkuperäinen väritys peitettiin.

Vuonna 1918 Malmin talo toimi sisällissodan valkoisten toipilaiden paikkana. Kirjasto siirtyi muihin tiloihin syksyllä 1972. Malmin talon päärakennuksen laaja remontti alkoi 1976, ja se saatiin valmiiksi 1993, jolloin korjaustyöt siirtyivät talousrakennuksiin. 

Malmin talo on Pietarsaaren museon päätoimipiste, jossa on esillä merihistoriaa ja kaupunkikulttuuria.

## Lähteet
* Pekka Toivanen, Fjalar Finnäs, Kai Hoffman: *Pietarsaaren historia. Osa IV*. Pietarsaari: Pietarsaaren kaupunki, 2002.  (sidottu)

### Viitteet
Joachim Ramoser

**Joachim Ramoser** (s. 22. helmikuuta 1995 Bolzano, Italia) on italialainen jääkiekkoilija. Ramoser laukoo oikealta. Hän on pelannut ammattilaistasolla vuodesta 2014 lähtien. Ramoser on pelannut myös EBEL-liigaa sekä edustanut Italian maajoukkuetta.

## Lähteet
Lakritsiloistogurami

**Lakritsiloistogurami** (*Parosphromenus nagyi*) tai **lakritsigurami** on guramien (Osphronemidae) heimoon kuuluva kalalaji, joka soveltuu akvaariokäyttöön. Lakritsiloistogurami elää Aasiassa. Sen pituus on noin 3,5 senttimetriä. Lakritsiloistogurami on lihansyöjä, joten sille kannattaa antaa akvaariokalana pakastettuja ja kuivatettuja ravintoeläimiä.

## Lähteet
Arras-en-Lavedan

**Arras-en-Lavedan** on kunta Lounais-Ranskassa Hautes-Pyrénées'n departementissa Occitanien alueella. Se sijaitsee noin 15 kilometriä Lourdesin kaupungista lounaaseen.

Kunnan nähtävyyksiä ovat Saint-Martinin kirkko sekä kunnostettu keskiaikainen linna *Castet Naü*. Linna on yksityisessä omistuksessa, ja sitä on kunnostettu vuodesta 1996 lähtien.  


Tiedosto:Église_Saint-Martin_d'Arras-en-Lavedan_(Hautes-Pyrénées)_1.jpg|Saint-Martinin kirkko
Tiedosto:Château de Arras-en-Lavedan (Hautes-Pyrénées) 1.jpg|Castet Naü


## Lähteet

## Aiheesta muualla
Albert Kusnets

**Albert Eduard Kusnets** (12. elokuuta 1902 Suure-Kambja – 1942 Verhnjaja Toima) on virolainen kreikkalais-roomalainen painija ja olympiamitalisti. Kusnets saavutti pronssia Amsterdamissa 1928 75 kg sarjassa. Neljä vuotta aikaisemmin Pariisissa 1924 hän oli neljäs 67 kg sarjassa. Kusnets saavutti EM-hopeaa vuosina 1927 ja 1931 sekä EM-pronssia vuonna 1933. Kusnets vietiin Neuvostoliiton työleirille vuonna 1941 Verhnjaja Toimaan, jossa kuoli talvella 1942.

## Lähteet
Nikolai Vekšin

**Nikolai Vekšin** (23. toukokuuta 1887 Haapsalu – 15. tammikuuta 1951 Norilsk) on virolainen kilpapurjehtija ja olympiamitalisti. Vekšin saavutti pronssia Amsterdamin olympialaisissa 1928 6 mR-luokassa. Vekšin vietiin vuonna 1949 vankileirille hänen taisteltua kommunistista hallintoa vastustavassa liikkeessä. Hän kuoli vankileirillä tammikuussa 1951.

## Lähteet
William von Wirén

**William von Wirén** (11. syyskuuta 1894 Suuresadama – 23. marraskuuta 1956 Tukholma) on virolainen kilpapurjehtija ja olympiamitalisti. Wirén saavutti pronssia Amsterdamin olympialaisissa 1928 6 mR-luokassa. Wirén voitti myös EM-kultaa vuosina 1933 ja 1934 sekä pronssia 1936.

## Lähteet
Hopeamalawintonkija

**Hopeamalawintonkija** (*Lethrinops argenteus*) on kirjoahventen (Cichlidae) heimoon kuuluva kalalaji. Ernst Ahl kuvasi lajin tieteelle vuonna 1926.

## Koko ja ulkonäkö
Hopeamalawintonkijan suurin tavattu pituus on 19 senttimetriä.

## Elinympäristö ja levinneisyys
Laji elää makeissa, trooppisissa vesissä. Hopeamalawintonkijaa on tavattu Malawista, jossa se elää kotoperäisenä Njassajärvessä. Lajin uhanalaisuusluokitus on Kansainvälisen luonnonsuojeluliiton mukaan elinvoimainen.

## Lähteet
Eberhard Vogdt

**Eberhard Konrad Roman Vogdt ** (27. heinäkuuta 1902 Kohatu – 9. helmikuuta 1964 Oberaula, Länsi-Saksa) on virolainen kilpapurjehtija ja olympiamitalisti. Vogdt saavutti pronssia Amsterdamin olympialaisissa 1928 6 mR-luokassa.

## Lähteet
Georg Faehlmann

**Georg Faehlmann** (17. syyskuuta 1895 Vladivostok, Venäjä – 8. maaliskuuta 1975 Bad Schwartau, Länsi-Saksa) oli virolainen kilpapurjehtija ja olympiamitalisti. Faehlmann saavutti pronssia Amsterdamin olympialaisissa 1928 6 mR-luokassa.

## Lähteet
Unescon maailmanperintökohteet Liettuassa

**[[Unesco]]** on nimennyt Liettuasta neljä kohdetta maailmanperintöluetteloon. Kohteet ovat merkittäviä kulttuuriperintönsä ansiosta.

## Maailmanperintökohteiden sijainti

## Maailmanperintökohteet

## Lähteet
Gubbträskberget

**Gubbträskberget** on Natura-alue Pietarsaaressa. Alue muodostuu  ruskeavetisestä järvestä ja sitä ympäröivistä metsistä. Länsirannalla on varttunutta kuusivaltaista kangasta. Järven itäpuolella sijaitsee luonnontilaista karukkokankaista graniittikalliota, jossa on kitukasvuisia mäntyjä sekä kuolleita käpytikan kolottamia puita. Järven eteläpuolella on lehtipuusekametsää sekä alueellisesti harvinainen tervaleppäkorpi, jossa on paljon kuollutta pysty- ja maapuuta. 

## Lähteet
Andreas Faehlmann

**Andreas Faehlmann** (27. kesäkuuta 1898 Vladivostok, Venäjä – 10. huhtikuuta 1943 Coswig, Saksa) on virolainen kilpapurjehtija ja olympiamitalisti. Faehlmann saavutti pronssia Amsterdamin olympialaisissa 1928 6 mR-luokassa.

## Lähteet
Assakun Nõiakivi

**Assakun Nõiakivi** eli noitakivi on palvontakivi Viron Harjumaan maakunnassa Raen kunnassa Assakun kylässä.

Assakun Nõiakivi sijaitsee noin sadan metrin päässä vanhan ja uuden Tallinnasta Tarttoon johtavien teiden risteyksestä.

Kupillisten palvontakivien perinne levisi nykyisen Viron alueelle Skandinaviasta pronssikauden lopulla. Kivien valmistaminen jatkui aina 200-luvulle jälkeen ajanlaskun alun. Vastaavia kiviä tunnetaan etenkin Pohjois-Viron alueelta. Assakun Nõiakivi on kuppiensa eli kiveen kaiverrettujen kolojen määrässä mitattuna Euroopan suurimpiin lukeutuva palvontakivi. Kuppeja on kaiverrettu kiveen yhteensä 405. Kuppien läpimitta on noin 4–10 senttiä ja syvyyttä niillä on pari kolme senttiä. Kivellä on korkeutta noin 1,1 metriä ja leveyttä 12,5 metriä. Kuppien tarkoitussta ei tunneta varmasti. Kuppeja on myös kiven sivuilla, joten ne ovat tuskin liittyneet esimerkiksi veden keräämiseen. Kiven löysi Oskar Raudmets vuonna 1964. Kivi on joskus yhdistetty maanviljelyksen hedelmällisyysmagiaan. Varmuutta sen käyttötarkoituksesta ei kuitenkaan ole.

## Lähteet

## Aiheesta muualla
*Assaku Nõiakivi Kultuurimälestiste register. Muinsuskaitseamet.
Argelès-Gazost

**Argelès-Gazost** on kunta Lounais-Ranskassa Hautes-Pyrénées'n departementissa Occitanien alueella. Se sijaitsee noin 13 kilometriä Lourdesin kaupungista lounaaseen. Argelès-Gazost on aliprefektuuri sekä Lavedanin pääkaupunki.

Argelès-Gazost on perinteinen kylpyläkaupunki, ja matkailu on sen tärkeimpiä elinkeinoja.

## Tunnettuja kuntalaisia
* Clément Dupont (1899-1993), rugby union pelaaja
* René Billères (1910-2004), opetusministeri 1956-1958

## Lähteet

## Aiheesta muualla
Fänäsnabban

**Fänäsnabban** on Natura 2000 -alue Pietarsaaressa Luodonjärven rannalla. Alue käsittää metsiä, pienen kalliomännikön, sekä ojittamatonta rehevää korpea. Alueesta merkittävä osa on ojittamatonta leppäluhtaa, paikoin esiintyy rehevää saniaiskorpea. Järvenrannan läheisyydessä on tervaleppäistä lehtoa. Suoaluetta ympäröi mustikkatyypin ja lehtomaisen käenkaalityypin metsä, jossa on kuusikkoa. Kuusivaltaisesta metsästä löytyy myös tervaleppää ja koivua.

## Lähteet
Porton lentoasema

**Francisco Sá Carneiron lentoasema**  on kansainvälinen lentoasema lähellä Porton kaupunkia Portugalissa. Lentoasema sijaitsee 11 kilometriä Porton keskustasta. Lentoasema on matkustajamäärältään Portugalin toiseksi vilkkain Lissabonin lentoaseman jälkeen. Lentoaseman suurimmat operoijat ovat easyJet, Ryanair ja TAP Portugal.

## Historia
Lentoasema avattiin 1945, ja se nimettiin **Pedras Rubrasin** lentoasemaksi. Lentoasema nimettiin uudelleen vuonna 1990 Francisco Sá Carneiron, lento-onnettomuudessa vuonna 1980 kuolleen Portugalin pääministerin mukaan. Uuden terminaalirakennuksen rakentaminen aloitettiin 2003, ja se avautui 2006 vuoden loppupuolella. Vuonna 2017 lentoaseman kautta kulki ensimmäistä kertaa yli 10 miljoonaa matkustajaa.

## Lentoyhtiöt ja kohteet

## Liikenne
Lentoasemalle pääsee monilla julkisilla kulkuneuvoilla, kuten metrolla sekä bussilla. Lentokentälle vie kaksi moottoritietä idästä (A41) sekä etelästä(A28).
Konsta Alatupa

**Konsta Timo Iisakki Alatupa** (s. 25. kesäkuuta 1999) on suomalainen pikajuoksija. Hän edustaa Jyväskylän Kenttäurheilijoita. Vuosina 2016–2020 hän edusti Kokkolan Työväen Urheilijoita.

Alatupa voitti Kalevan kisoissa 2019 Lappeenrannassa kultaa 100 metrin juoksussa ennätysajallaan 10,53. Samoissa Kalevan kisoissa hän saavutti lisäksi pronssia 200 metrillä. Lahden Kalevan kisoissa 2023 Alatupa saavutti pronssia 400 metrillä. Espoon Kalevan kisoissa 2025 hän voitti 400 metrillä kultaa ajalla 46,41. Sisäratojen SM-kilpailuissa hän on saanut 400 metrillä kultaa 2025 ja 2026 sekä hopeaa 2022 ja 2024. 200 metrillä hän sai SM-hopeaa 2026. Viestissä hän on saavuttanut kultaa 2021, 2022 ja 2023 ja hopeaa 2024. Viestijuoksun SM-kilpailuissa hän on 4 × 100 metrin viestijuoksussa saavuttanut kultaa vuosina 2023 ja 2024 sekä hopeaa 2021 ja 2025. 4 × 400 metrin viestijuoksussa hän on saanut kultaa 2023, hopeaa vuosina 2021 ja 2022 ja pronssia 2024.

Alatupa on edustanut Suomea 4&nbsp;×&nbsp;100 metrin viestijuoksussa alle 20-vuotiaiden maailmanmestaruuskilpailuissa 2018 sekä alle 23-vuotiaiden Euroopan-mestaruuskilpailuissa 2019 ja 2021, joissa kaikissa Suomi karsiutui alkuerissä. Suomi–Ruotsi-maaottelussa hän kilpaili ensimmäisen kerran vuonna 2019. Hän voitti maaottelun 400 metriä vuonna 2025.

Alatupa avioitui vuonna 2023, ja perheeseen syntyi lapsi vuonna 2024. Alatuvan vaimo Iina Alatupa alkoi vuonna 2025 harjoitella pikajuoksua miehensä valmennuksessa.

## Henkilökohtaiset ennätykset
### Ulkoradat

### Sisäradat

Lähde

## Lähteet
Akiko Suwanai

**Akiko Suwanai** (; s. 7. helmikuuta 1972 Tokio) on japanilainen viulisti. Hän on levyttänyt Universal Classicsille. Hän opiskeli Toho Gakuen -musiikkikoulussa Toshiya Eton, Columbian yliopistossa ja Juilliard School of Musicissa Dorothy DeLayn ja Cho-Liang Linin sekä Berliinin taideyliopistossa Uwe-Martin Haibergin johdolla.

Suwanai sai vuonna 1989 toisen palkinnon Kuningatar Elisabetin musiikkikilpailussa; ensipalkinnon sai Vadim Repin. Suwanaista tuli vuonna 1990 kansainvälisen Tšaikovski-kilpailun nuorimpana voittanut henkilö. Hän on myös päässyt palkintosijoille Paganini-kilpailuissa. Hän on esiintynyt maailmanlaajuisesti eturivin orkesterien kanssa. Näihin ovat kuuluneet Staatskapelle Dresden, WDR Sinfonieorchester Köln, Berliinin radion sinfoniaorkesteri, Helsingin kaupunginorkesteri, Yomiuri Nippon -sinfoniaorkesteri, Orchestre national du Capitole de Toulouse, Japanin filharmonikot, Puolan kansallinen radion sinfoniaorkesteri ja Slovakian filharmonikot. Kapellimestareita, joiden kanssa Suwanai on tehnyt yhteistyötä, ovat olleet muiden muassa Lorin Maazel, Seiji Ozawa, Péter Eötvös, Vladimir Jurowski, Susanna Mälkki, Sylvain Cambreling, Klaus Mäkelä, Pietari Inkinen, Lawrence Foster ja Eivind Gullberg Jensen.

Suwanai on menestynyt kansainvälisesti esittämällä keskeisiä viuluohjelmiston teoksia muiden muassa Pjotr Tšaikovskilta, Johannes Brahmsilta ja Felix Mendelssohnilta, mutta hänen ohjelmistonsa ulottuu Johann Sebastian Bachista nykyteoksiin. Hän kantaesitti Eötvösin hänelle säveltämän viulukonserton *Seven* Pierre Boulez'n johdolla vuonna 2007. Hän toimi solistina myös James MacMillanin viulukonserton Japanin-ensiesityksessä n kanssa vuonna 2012.

Suwanai on toiminut tuomareina kilpailuissa, joihin ovat kuuluneet Long–Thibaud–Crespin-kilpailu ja Kuningatar Elisabetin musiikkikilpailu.

Suwanai perusti vuonna 2012 kansainvälisen NIPPON-musiikkifestivaalin, jossa on muun muassa kantaesittänyt uutta musiikkia, tarjonnut mestarikursseja ja pitänyt hyväntekeväisyyskonsertteja Tōhokun maanjäristyksestä ja tsunamista kärsineiden hyväksi. Hänen instrumenttinsa on Jascha Heifetzin aiemmin omistama Stradivarius-viulu "Dolphin" vuodelta 1714.

## Lähteet
Gyllenbögel

**Gyllenbögel** on vanha aatelissuku, joka on imatrikoitu Suomen ritarihuoneessa (30.1.1818) numerolla 34 ja aikaisemmin Ruotsin ritarihuoneessa (30.7.1650) numerolla 418.

## Historia
Lähteet

Sigfrid Michelsson (1570 – 3. kesäkuu 1633 Lemu, Finland) Kappalainen noin. 1615, lienee astunut virkaan vasta 1617. Sigfridus Michaelis erotettiin virasta 7.2.1625 hänen syyllistyttyään todistajana väärään valaan Vehmaan kirkkoherran Zacharias Jacobin ollessa syytettynä huoruudesta. Hänet kuitenkin armahdettiin ja palautettiin virkaansa. Herra Sigfridus ("hr Sigfrid i Lemu i Toijala") oli lokakuussa 1625 uudelleen syytettynä tapeltuaan pitäjänmiesten kanssa ja 1628 vastaamassa käräjillä siitä, että hän oli ottanut tilan Lemun Toijalan kylästä viljelykseensä, mutta oli antanut osan tilasta autioitua. Hänestä tuli Lemun kirkkoherra noin 1633.

Margareta Tomasdotter, eli leskenä miehensä jälkeen. Hänelle myönnettiin ylimääräinen armovuosi 7.6.1633. Pariskunnan poika majuri David Sigfridsson aateloitiin nimellä Gyllenbögel 1648. Lemun pitäjän Askaisten kappalainen 1615 alkaen. Tuomittiin menettämään virkansa 7.2.1633, mutta armahdettu. Sigfrid Kuoli 1633, jolloin hänen leskensä Margareta Tomasdotter sai anomuksensa armahduksesta hyväksytyksi.

Kappalaisen Sigfrid Michelsson poika David Sigfridsson aateloitiin nimellä Gyllenbögel. Hän syntyi Lemun pappilassa 16.2.1603. David Gyllenbögel oli furiiri Henrik Flemingin komppaniassa 1624, korpraali 1626 ja kornetti saadessaan 21.4.1629 elinikäiseksi rälssiksi itselleen ja vaimolleen Torkkilan Perniössä ja Järvenkylän Sauvossa. Gyllenbögel omisti myös Hyvelän Nummen kappeliseurakunnassa. Luutnantti 1633 ja ratsumestari Turun läänin ratsuväkirykmentissä 1637.

Aateloitu 31.1.1648 (esitetty 1650, n:o 418). Majuri. Osallistui maakuntakokoukseen Turussa 1657. Hänen piti osallistua v. 1660 valtiopäiville, mutta sai 23.5 samana vuonna luvan palata Suomeen, koska hän oli ”seulaksiammuttu”. Kuollut 15.1.1677, haudattu samana vuonna 12.9 oman hautaan Kemiön kirkossa, ja jonne hänen hautajaisvaakunansa asetettiin (tuhoutunut kirkon palossa 1781). Naimisissa 1) Kiskon kappalaisen Jakob Moliisin tyttären kanssa; 2) kuningas Kaarle XI luvalla 4.5.1664 Margareta Grelsdotterin kanssa, joka eli 1684 (toisesta avioliitosta ei ollut lapsia).

Muutamat suvun jäsenet ottivat 1900-luvun alussa nimen **Kahakorpi**.

## Suvun tunnettuja jäseniä

* Boris Gyllenbögel (1884–1948), eversti, diplomaatti ja rehtori
* Birgit Gyllenbögel, o.s. Norrmén (1900–1989), kirjailija
* David Gyllenbögel (1603–1677), kornetti
* Elisabet Gyllenbögel (1646–1675), puoliso Jonas Hirn
* Gaius Gyllenbögel (1933–2017), toimitusjohtaja, Indonesian kunniakonsuli ja Helsingin konsulikunnan vanhin
* Johan Fredrik Gyllenbögel (1767–1854), everstiluutnantti
* Samuel Gyllenbögel (1642–1679), Turun hovioikeuden asessori
* Hannu Kahakorpi (s. 1946), elokuva- ja televisiotuotannon professori, ohjaaja ja tuottaja

## Lähteet

### Viitteet

## Aiheesta muualla
*https://runeberg.org/kuka/1978/0156.html
*Turun Maakuntamuseo #4056. Lasimaalaus vuodelta 1675 "Elisabeth Gyllenbögel
Old School RuneScape

**Old School RuneScape** (lyh. **OSRS**) on Jagexin kehittämä ja julkaisema massiivinen monen pelaajan verkkoroolipeli. Peli julkaistiin 22. helmikuuta 2013. Kun *Old School RuneScape* julkaistiin, se oli vuoden 2007 versio *[[RuneScape]]sta*, mutta myöhemmin pelimoottoria on paranneltu ja peliin on lisätty uutta sisältöä. Vaikka *Old School RuneScapella* on pienempi joukko kehittäjiä ja vähemmän päivityksiä, sillä on suurempi määrä pelaajia kuin *RuneScapella*. Pelistä julkaistiin mobiiliversio Androidille ja iOSille lokakuussa 2018. Pelin ikäraja on 16 vuotta.

Runescape 3:n suosio on laskenut, ja Old School Runescapen suosio on säilynyt. Jagex-peliyhtiön kahdesta Runescape-versiosta vanhempi versio pelistä on suositumpi. Yksi sen suosion syistä saattaa olla vanhan pelin laitevaatimusten kohtuullisuus, mikä teki siitä hyvin soveltuvan mobiililaitteille ja Old School Runescapen suosittu mobiiliversio julkaistiin iOS- ja Android-laitteille lokakuussa 2018. Maaliskuussa 2020 mobiilisovelluksen lataukset ylitti viiden miljoonan rajapyykin. *MMO-population.comin* mukaan Old School Runescape on maailman 4. suosituin massiivinen verkkoroolipeli ja se arvioi sillä olevan noin 45 miljoonaa pelaajaa ja 2,56 miljoonaa päivittäistä pelaajaa. 1. marraskuuta 2020 peliin oli kirjautuneena 170&nbsp;000 samanaikaista pelaajaa.

## Lähteet
Adast

**Adast** on kunta Lounais-Ranskassa Hautes-Pyrénées'n departementissa Occitanien alueella. Se sijaitsee noin 16 kilometriä Lourdesin kaupungista etelään.

Kylän yläpuolella olevalla rinteellä oleva linna *Château de Miramont* on ollut viimeksi toimittaja ja kirjailija Jacques Chancelin omistuksessa.

## Lähteet

## Aiheesta muualla
Suomen ralli 2019

**Suomen ralli 2019** (virallisesti **69. Neste Rally Finland 2019**) oli Rallin MM-sarjan yhdeksäs osakilpailu kaudella 2019, joka ajettiin 1.–4. elokuuta.

## Reitti
Kilpailussa oli 23 erikoiskoetta, joiden yhteispituus oli  ja kilpailun kokonaispituus oli .

Reitti oli lähes samanlainen kuin vuotta aiemmin. Nopeiden valtionteiden osuus reitistä oli nyt pienempi kuin koskaan aiemmin. 

## Kilpailun tapahtumia
Toyota-kuljettajat Jari-Matti Latvala ja Kris Meeke osuivat samaan kiveen Kakariston erikoiskokeella. Meeken takapyörä taittui ja hän joutui keskeyttämään, Latvala selvisi rengasrikolla. Ennen tätä Toyotat olivat kolmoisjohdossa 0,6 sekunnin sisällä toisistaan. 

Meeke starttasi uudelleen kilpailuun sunnuntaina, mutta ajoi ulos kilpailun toiseksiviimeisellä erikoiskokeella Laukaassa. Myös Ford-kuljettaja Gus Greensmith keskeytti sunnuntaina ajettuaan puuhun Ruuhimäen erikoiskokeella.

## Tulokset

WRC2Pron voitti Kalle Rovanperä.

WRC2:n voitti Nikolai Gryazin.

JWRC:n voitti Tom Kristensson.

## Lähteet
Amira Chokairy

**Amira Bettina Chokairy** (s. 20. elokuuta 1995 Helsinki) on suomalainen pikajuoksija. Hän edustaa Helsingin Kisa-Veikkoja.

Chokairy voitti 400 metrin juoksussa Kalevan kisoissa 2019 Lappeenrannassa kultaa  ja Kalevan kisoissa 2020 Turussa hopeaa. Aiemmin hän on sijoittunut Kalevan kisoissa neljänneksi vuonna 2016 ja seitsemänneksi vuonna 2015. Viestijuoksun SM-kilpailuissa hän on saavuttanut hopeaa 4&nbsp;×&nbsp;100 metrillä ja pronssia 4&nbsp;×&nbsp;800 metrillä vuonna 2016 sekä pronssia 4&nbsp;×&nbsp;400 metrillä vuonna 2018.

Chokairyn ennätysajat ovat 100 metrillä 12,48 vuodelta 2019, 200 metrillä 24,70 vuodelta 2021, 400 metrillä 54,36 vuodelta 2020 ja 800 metrillä 2.08,74 vuodelta 2021.

## Lähteet
Esterre

**Esterre** on kunta Lounais-Ranskassa Hautes-Pyrénées'n departementissa Occitanien alueella. Se sijaitsee noin 30 kilometriä Lourdesin kaupungista etelään.

Kunnan nähtävyyksiä on keskiaikainen linna *Château Sainte-Marie*. Sen rakennutti 900-luvulla Bigorren kreivit. 1300-luvulla linnan omistus siirtyi Johanniittain ritarikunnan omistukseen. Seuraavaksi englantilaiset valloittivat linnan, kunnes vuonna 1404 Clermontin kreivi ajoi heidät pois. Linna hylättiin tämän jälkeen ja se raunioitui. Linna pääsi Ranskan historiallisten monumenttien listalle vuonna 1930, ja sitä kunnostettiin 1980-luvulla.

## Lähteet

## Aiheesta muualla
Moona Korkealaakso

**Moona Korkealaakso** (s. 17. tammikuuta 2002 Lappeenranta) on suomalainen keskimatkojen juoksija, kestävyysjuoksija ja estejuoksija. Hän edustaa Lappeenrannan Urheilu-Miehiä ja häntä valmentaa Jarmo Viskari.

Korkealaakso sijoittui 16-vuotiaana ensimmäisissä Kalevan kisoissaan 2018 viidenneksi 5&nbsp;000 metrin juoksussa. Kalevan kisoissa 2019 kotikaupungissaan Lappeenrannassa hän voitti kultaa 5&nbsp;000 metrillä ennätysajallaan 16.43,52 ja sijoittui neljänneksi 1&nbsp;500 metrillä ennätysajallaan 4.28,52. Tampereen Kalevan kisoissa 2021 hän sai hopeaa 3&nbsp;000&nbsp;metrin estejuoksussa ajalla 10.14,50.

Hän on edustanut Suomea vuonna 2018 alle 18-vuotiaiden Euroopan-mestaruuskilpailuissa sijoittuen 3&nbsp;000 metrillä 14:nneksi ja maastojuoksun Euroopan-mestaruuskilpailujen alle 20-vuotiaiden kilpailussa, jossa oli 27:s. Vuonna 2019 hän kilpaili ensimmäisen kerran aikuisten Suomi–Ruotsi-maaottelussa. Tallinnan alle 20-vuotiaiden EM-kilpailuissa 2021 hän sijoittui 3&nbsp;000&nbsp;metrin estejuoksussa neljänneksi ennätyksellään 10.12,84.

## Lähteet

## Aiheesta muualla
Shea Whigham

**Franklin Shea Whigham Jr.** (s. 5. tammikuuta 1969 Tallahassee, Florida) on yhdysvaltalainen näyttelijä. Hän näytteli roolia Eli Thompsonina rikosdraamasarjassa *[[Boardwalk Empire]]* (2010–2014). Whighamilla on neljä lasta yhdessä vaimonsa, Christine Whighamin, kanssa.

## Filmografia
* *[[True Detective]]n* 1. kausi
* *[[Fargo (televisiosarja)|Fargo]]n* 3. kausi
* *[[Paha poliisi – määräsatama New Orleans]]* (2009)
* *[[Machete (elokuva)|Machete]]* (2010)
* *[[Take Shelter]]* (2011)
* *[[The Lincoln Lawyer – Oikeuden palvelija]]* (2011)
* *[[Unelmien pelikirja]]* (2012)
* *[[American Hustle]]* (2013)
* *[[The Wolf of Wall Street]]* (2013)
* *[[Knight of Cups]]* (2015)
* **' (2017)
* ''[[Death Note (vuoden 2017 elokuva)|Death Note]]'' – James Turner (2017)
* ''[[Sicario 2: Soldado]]'' (2018)
* ''[[Ensimmäisenä kuussa]]'' (2018)
* ''[[Vice – vallan oikeat kasvot]]'' (2018)
* ''[[Joker (vuoden 2019 elokuva)|Joker]]'' (2019).
* ''[[Fast & Furious]]'' – agentti Michael Stasiak (2009)
* ''[[Fast & Furious 6]]'' – agentti Michael Stasiak (2013)
* ''[[Fast & Furious 9]]'' – agentti Michael Stasiak (2021)
* ''[[The Gateway]]'' – Parker Jode  (2021)
* ''[[Small Engine Repair]]'' – Hanrahan (2021)
* ''[[South of Heaven (elokuva)|South of Heaven]]'' – Sixin isä (2021)
* ''[[The Grey Man]]'' – Sixin isä (2022)
* ''[[Fancy Dance]]'' – Frank (2023)
* ''[[Eileen]]'' (2023)
* ''[[Spider-Man: Across the Spider-Verse]]'' – George Stacy (2023)
* **' – Jasper Briggs (2023)

## Aiheesta muualla
*
Dairis Bertāns

**Dairis Bertāns** (s. 9. syyskuuta 1989 Valmiera, Latvian SNT, Neuvostoliitto) on latvialainen koripalloilija, pelipaikaltaan heittävä takamies. Hän on pelannut urallaan muun muassa NBA:ssa ja Espanjan sekä Italian pääsarjoissa ja on voittanut muun muassa Italian mestaruuden ja neljä Latvian mestaruutta. Bertāns on pelannut myös Latvian maajoukkueessa.

## Elämä ja ura

Bertāns aloitti koripalloilijanuransa kotimaassaan voittaen BK Ventspilsissä yhden ja BK VEF Rīgassa kolme maan mestaruutta. Vuonna 2013 Bertāns siirtyi ulkomaille pelaten Espanjan, Turkin ja Italian pääsarjoissa. Italiassa hän voitti Olimpia Milanon joukkueessa Italian mestaruuden vuonna 2018 ja Italian supercup-mestaruuden vuosina 2017 ja 2018.

Maaliskuussa 2019 Bertāns siirtyi NBA-joukkue New Orleans Pelicansiin. Heinäkuussa 2019 hän teki kaksivuotisen sopimuksen venäläisen Himki BK:n kanssa.

Bertāns on kuulunut myös Latvian miesten maajoukkueeseen, jota hän on edustanut muun muassa vuosien 2011, 2013, 2015 ja 2017 EM-kilpailuissa. Vuoden 2017 EM-kilpailuissa Latvia sijoittui viidenneksi.

Bertānsin pikkuveli Dāvis Bertāns on myös Latvian maajoukkueessa ja NBA:ssa pelannut koripalloilija.

## Lähteet
* Dairis Bertāns Stats Basketball-Reference.com 
* Profiili Euroleague.net 
* Profiili  Liga ACB 

### Viitteet

## Aiheesta muualla

* Profiili FIBA Archive
Laura Ollikainen

**Laura Anna Elina Ollikainen** (s. 19. tammikuuta 1998 Varkaus) on suomalainen seiväshyppääjä. Hän edustaa Varkauden Kenttä-Veikkoja.

Ollikainen saavutti sisäratojen SM-kilpailuissa hopeaa 2022 sekä pronssia 2019, 2020 ja 2024 sekä SM-hopeaa vuoden 2019 Kalevan kisoissa. Vuonna 2018 hänen sijoituksensa SM-kilpailuissa olivat vastaavasti viides ja kuudes. Hän on edustanut Suomea alle 20-vuotiaiden Euroopan-mestaruuskilpailuissa 2017 ja alle 23-vuotiaiden Euroopan-mestaruuskilpailuissa 2019. Ennätyksensä 430&nbsp;cm hän hyppäsi Somerolla kesäkuussa 2019.

## Lähteet
Hemananda Biswal

**Hemananda Biswal** (1. joulukuuta 1939 – 25. helmikuuta 2022) oli intialainen kongressipuoluetta edustanut poliitikko, joka toimi kahdesti Odishan pääministerinä. Hän oli Odishan pääministeri ensimmäistä kertaa vuonna 1989. Tuolloin hänen edeltäjänsä J. B. Patnaik joutui eroamaan johtuen kongressipuolueen surkeasta menestyksestä Odishassa vuoden 1989 parlamenttivaaleissa, jolloin Biswal otti hänen paikkansa.

Vuonna 1999 Biswalista tuli Odishan pääministeri toisen kerran, kun hänen edeltäjänsä erosi epäonnistuttuaan hoitamaan syklonin aiheuttamia vahinkoja sekä varautumaan sen tuloon ennalta. Biswal toimi tuolloin kongressipuolueen Orissan paikallisosaston puheenjohtajana.

Entinen avustaja ampui Biswalia kohti vuonna 2010, mutta hän onnistui välttymään luodeilta. Vuonna 2012 BJP:n Odishan osaston johtaja Jual Oram syytti Biswalia kastinsa väärentämisestä, minkä seurauksena Biswal väitetysti olisi saanut itselleen kiintiöpaikan parlamenttiin.

Biswalin kaksi veljeä jättivät kongressipuolueen vuonna 2017 liittyäkseen Biju Janata Daliin. Kaksi vuotta myöhemmin hänen tyttärensä seurasi setiensä esimerkkiä isänsä harmiksi.

## Lähteet

## Aiheesta muualla
* Profiili parlamentin alahuoneen sivuilla
Julia Valtanen

**Julia Johanna Valtanen** (s. 6. toukokuuta 2001 Rauma) on suomalainen keihäänheittäjä. Hän edustaa Rauman Urheilijoita.

Valtanen saavutti SM-hopeaa ensimmäisissä Kalevan kisoissaan Lappeenrannassa 2019 silloisella ennätystuloksellaan 54,78 metriä. Hänen aiempi ennätyksensä aikuisten keihäällä oli kesäkuussa 2017 heitetty 53,41. Kesäkuun 2020 alussa hän paransi kauden ensimmäisessä kilpailussa ennätyksekseen 57,84. Syyskuussa 2020 Suomi–Ruotsi-maaottelussa Valtanen voitti ennätyksellään 57,91. Hän on edustanut Suomea alle 20-vuotiaiden Euroopan-mestaruuskilpailuissa 2019 ja alle 23-vuotiaiden Euroopan-mestaruuskilpailuissa 2021.

Valtanen on pelannut pesäpalloa Rauman Feran juniorijoukkueissa voittaen C-tyttöjen SM-kultaa, sekä B-tytöissä SM-kultaa ja kolme SM-hopeaa. Hallissa on tullut lisäksi kultaa, hopeaa ja pronssia. Valtasen äiti Tiina Andreasen pelasi pitkään Superpesiksessä.

## Lähteet
Atenololi

**Atenololi** (kauppanimellä Tenoblock) on  β1-selektiivisten beetasalpaajien ryhmään kuuluva lääkeaine, jota käytetään pääasiallisesti rytmihäiriöiden hoidossa sekä angina pectoriksen ehkäisyyn. Lisäksi sitä käytetään muun muassa migreenien ehkäisyssä, pidentyneen QT-ajan ja alkoholin vieroitusoireiden hoidossa. Muiden β1-selektiivisten salpaajien tapaan vaikutus keskittyy sydämen toimintaan keuhkojen sijaan. Atenololi laskee verenpainetta, tasaa sydämen lyöntirytmiä ja harventaa lyöntien tiheyttä. Lääkkeen toi markkinoille alun perin AstraZeneca vuonna 1976 ja patentin vanhennuttua markkinoille on tullut halvempia rinnakkaisvalmisteita.

## Lähteet

## Aiheesta muualla

*KEGG 
*ChemBlink
Ljubov Sobol

**Ljubov Eduardovna Sobol** (o.s. **Fedenjova**; s. 13. syyskuuta 1987 Lobnja) on venäläinen juristi. Hän on aktiivinen Vladimir Putinin vastaisessa oppositioliikkeessä, jonka kärkihahmo on Aleksei Navalnyi.

Sobol on Navalnyin FBK-säätiön juristi ja on juontanut Navalnyin paljastusohjelmia YouTubessa. Hänet pidätettiin Moskovassa heinä-elokuussa 2019 puhjenneiden mielenosoitusten yhteydessä vähäksi aikaa, ja hän sai haasteen oikeuteen, "toistaiseksi todistajan ominaisuudessa", kuten hän sanoi. Hän on syömälakossa vastalauseena vallanpitäjiä vastaan. Hän on ollut mukana oppositiotoiminnassa vuodesta 2011 ja osallistui Bolotnaja-aukion mielenosoituksiin.

Tammikuussa 2022 Venäjä lisäsi Sobolin yhdessä Navalnyin kanssa Venäjän talouden seurantaviraston ylläpitämälle terroristien ja ääriajattelijoiden listalle. 

Sobolin mies Sergei Mohov joutui vuonna 2019 myrkkypiikki-iskun kohteeksi mutta selvisi siitä hyvän kuntonsa vuoksi. Oppositiohenkisen sanomalehden Novaja Gazetan tutkimuksissa iskun tekijä paljastui valvontakamerakuvista mutta hän on kuollut. Taustoista löytyi yhteyksiä Putinia lähellä oleviin piireihin.

## Lähteet